Մեր ճշտող հարցին՝ քաղաքական դատավարությունների՞ մասին է խոսքը, Մկրտչյանը տվեց դրական պատասխան։ Իսկ թե Մանվել Գրիգորյանը իրեն քաղբանտարկյալ համարո՞ւմ է, փաստաբանն ասաց․ «Ոչ, ինքն ինձ նման բան չի ասել։ Ես ունեցել եմ իր հետ զրույց, անգամ ստեղծվեց այնպիսի իրավիճակ, որ ձգձգվում էր որոշում կայացնելու պահը։ Դատավորը հայտարարեց, որ լրացել է 72 ժամը, դուք իրավունք ունեք ազատ լինել, պահանջեց, որ ուղեկցողները դուրս գան։ Դրանից հետո ես պահանջեցի իրավական հետեւանքները, որ մենք կարող ենք ցանկացած ուղղությամբ գնալ, սակայն պարոն Գրիգորյանն ասաց, որ ես որեւէ տեղ չունեմ գնալու, չեմ խուսափում։ Եվ ինչ-որ լինելու է, թող այստեղ լինի»։